LV Eiropas Savienības Oficiālais Vēstnesis C 86/7

Grozījuma pieteikuma publikācija saskaņā ar 6. panta 2. punktu Padomes Regulā (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību

(2007/C 86/03)

Šī publikācija dod tiesības izteikt iebildumus pret pieteikumu atbilstīgi Padomes Regulas (EK) Nr. 510/2006 (1) 7. pantam. Komisijai iebildumi jāsaņem sešu mēnešu laikā pēc šīs publikācijas dienas.

GROZĪJUMA PIETEIKUMS

PADOMES REGULA (EK) Nr. 510/2006

Pieteikums grozījuma reģistrācijai saskaņā ar 9. pantu un 17. panta 2. punktu

“PROSCIUTTO DI PARMA”

EK Nr.: IT/PDO/117/0067/9.6.1998

ACVN ( X ) AĢIN ( )

Pieprasītais(-ie) grozījums(-i)

Sadaļa(-s) specifikācijā

Produkta nosaukums Produkta apraksts Ģeogrāfiskais apgabals Izcelsmes apliecinājums X Ražošanas metode Saikne Marķējums X Valsts prasības

Grozījums(-i)

Ražošanas metode

Šķiņķa “Prosciutto di Parma ”visu gabalu minimālais nogatavināšanas laiks pirms to laišanas tirdzniecībā ir 12 mēneši.

Valsts prasības

Ir atceltas visas atsauces uz iepriekšējiem Padomes Regulas —(EEK) Nr. 2081/92 (2) noteikumiem un procedūrām, kuras bija nelikumīgas attiecībā uz spēkā esošajiem Kopienas noteikumiem.

KOPSAVILKUMS

PADOMES REGULA (EK) Nr. 510/2006

“PROSCIUTTO DI PARMA”

EK Nr.: IT/PDO/117/0067/9.6.1998

ACVN ( X ) AĢIN ( )

Šis kopsavilkums nosaka galvenos produkta specifikācijas elementus informācijas nolūkā..

1. Atbildīgais departaments dalībvalstī

Nosaukums: Ministero Politiche Agricole e Forestali Adrese: Via XX Settembre, 20 I–00187 Roma Tālr.: (39) 06 481 99 68 Fakss: (39) 06 42 01 31 26 E-pasts: QTC3@politicheagricole.it

2. Grupa

Nosaukums: Consorzio del Prosciutto di Parma Adrese: Via Marco dell'Arpa, 8/b I–43100 Parma Tālr.: (39) 0521 24 39 87 Fakss: (39) 0521 24 39 83 E-pasts: — Sastāvs: ražotāji/pārstrādātāji ( X ) citi ( )

3. Produkta veids

1.2. klase Gaļas produkts

4. Specifikācija

(Regulas (EK) Nr. 510/2006 4. panta 2. punkta prasību kopsavilkums)

4.1. Nosaukums: “Prosciutto di Parma”

4.2. Apraksts:

— Nogatavināts žāvētais šķiņķis.

— To nosaka uz ādas iededzināts identifikācijas marķējums.

— Ieapaļa ārējā forma: bez distālās daļas (kājas), bez ārējām nepilnībām, kas var apdraudēt produkta tēlu, ar ierobežotu atvērto muskuļaino daļu līdz maksimums 6 centimetriem aiz ciskas kaula galviņas (kauliņš), (īsa aplīdzināšana).

— Svars: parasti no astoņiem līdz desmit, bet jebkurā gadījumā ne mazāks par septiņiem kilogramiem.

— Sagriezta šķiņķa krāsa: viendabīga no rozā līdz sarkanai, pa vidu baltas taukaudu daļas.

— Aromāts un garša: maiga un salda, nedaudz sālīta, ar aromātisku un raksturīgu smaržu.

— Atbilst noteiktiem diagnostikas parametriem attiecībā uz mitrumu, sāli un proteolīzi.

— Pēc marķējuma iededzināšanas Parmas šķiņķi var laist tirdzniecībā veselu, atkaulotu dažādas formas un svara iepakojumos vai sagrieztu šķēlēs un attiecīgi iepakotu.

4.3. Ģeogrāfiskais apgabals: Parmas šķiņķi ražo Parmas provinces apgabalā, kas ietver Parmas provinces teritoriju (Itālijas reģions Emīlija Romanja), kura atrodas via Emilia dienvidu daļā un ne mazāk kā 5 kilometru attālumā no tās, zonā, kuras augstums virs jūras līmeņa nepārsniedz 900 metrus, un kuru austrumos norobežo upe Enza un rietumos — kalnu strauts Stirone.

Izejvielu iegūst apgabalā, kas ir ģeogrāfiski plašāks nekā pārstrādes zona un ietver šādas reģiona administratīvās teritorijas: Emīlija Romanja, Veneto, Lombardija, Pjemonta, Molīze, Umbrija, Toskāna, Marke, Abruco un Lacio (Itālija).

4.4. Izcelsmes apliecinājums: Izejvielas ražošanā jāievēro īpaši noteikumi attiecībā uz cūku šķirnēm, to barošanas sistēmām un audzēšanas kritērijiem; šādus noteikumus paredz īpaša kontroles sistēma, kuru piemēro lopkopji, lopu kāvēji un iepriekš atzīti un specializēti ražotāji, kuri pakļauti kontroles procedūrām, identifikācijas, atzīšanas un sertifikācijas sistēmām.

Uz katras cūkas pakaļējā stilba līdz trīsdesmitajai dienai pēc tās piedzimšanas atzīts lopkopis uzspiež neizdzēšamu zīmogu ar attiecīgu identifikācijas kodu. Lopkopja pienākums ir izdot sertifikātu par nokaušanai paredzētajām cūkām, ar ko apliecina to atbilstību audzēšanas posmam noteiktajām prasībām.

Uz svaigām ciskām, kas paredzētas Parmas šķiņķa ražošanai, lopu kāvējs atbilstīgi kontroles iestādes norādījumiem iededzina neizdzēšamu un skaidri saskatāmu zīmogu. Neizdzēšamo zīmogu uz svaigām ciskām, kas iegūtas no cūkām, kuras tam piegādātas kopā ar šā punkta iepriekšējā daļā minēto sertifikātu, lopu kāvējs iededzina pēc tam, kad ir pārbaudījis sertifikātā uzrādīto datu atbilstību attiecīgo tiesību aktu prasībām. Uz zīmoga norāda tās kautuves identifikācijas kodu, kurā veikta nokaušana. Lopu kāvēja pienākums ir katrai atsevišķai svaigo cisku partijai, uz kurām ir iededzināts šajā punktā minētais zīmogs, pievienot tā sertifikāta eksemplāru vai kopiju, ko izdevis lopkopis saskaņā ar šā punkta iepriekšējā daļā izklāstītajiem noteikumiem.

Tikai no apstiprinātām kautuvēm iegūtas svaigas ciskas ar neizdzēšamu zīmogu un tām pievienotu nepieciešamo dokumentāciju var izmantot aizsargātai Parmas šķiņķa ražošanai. Pirms Parmas šķiņķa ražošanai paredzēto svaigo cisku apstrādes apstiprinātā uzņēmumā kontroles iestādes pilnvarota persona pārbauda apliecinošos zīmogus un iepriekš minēto dokumentāciju.

Iesālot svaigas ciskas, tām uzliek metālisku plombu, uz kuras norāda apstrādes sākuma datumu. Par plombas uzlikšanu atbild ražotājs, un to veic pirms sālīšanas, lai tā vienmēr būtu labi saskatāma. Uz plombas norāda apstrādes sākuma mēnesi un gadu.

Nogatavināšanas beigās kontroles iestādes pilnvarotās personas piedalās degzīmes iespiešanā (kroņveida forma, uz kuras attēloti pieci aplīši, ar nosaukumu PARMA, kas izvietots pusloka iekšpusē), iepriekš pārbaudot, vai šķiņķis atbilst standarta prasībām. Šāda degzīme ietver arī burtciparu zīmi, kas norāda ražošanas uzņēmumu.

Uz gatava produkta jābūt: tetovējumam, kas norāda cūkas izcelsmi, neizdzēšamam zīmogam, kas norāda kautuvi, kurā svaigā ciska tika apstrādāta, apstrādes sākumā ražošanas uzņēmumā uzliktai metāliskai plombai un nogatavināšanas beigās iespiestai degzīmei, kas norāda ražošanas uzņēmumu.

4.5. Ražošanas metode: Specifikācijā cita starpā noteikts, ka attiecībā uz izejmateriālu Parmas šķiņķi saskaņā ar Itālijas Ciltsrakstu grāmatu (Libro Genealogico Italiano) var iegūt tikai no uzlaboto tradicionālo šķirņu “Large White ”un “Landrace ”tīršķirņu vai šo pašu šķirņu kuiļu pēcnācēju cūkām; no cūkām, kas —saskaņā ar Itālijas Ciltsrakstu grāmatu— ir uzlabotās šķirnes “Duroc ”kuiļu pēcnācējas; no cūkām, kas ir citu šķirņu kuiļu vai hibrīdu kuiļu pēcnācējas, ja tās iegūtas no selekcijas vai krustošanas shēmām ar mērķiem, kas nav saderīgi ar Itālijas Ciltsrakstu grāmatas mērķiem attiecībā uz lielo cūku iegūšanu, kuru minimālais vecums ir 9 mēneši un kuras sver 160 kg (rādītājs var mainīties par 10 %), un kuras baro, ievērojot īpašu diētu, kas noteikta saskaņā ar analīžu rezultātiem.

Izejmateriāls (svaigas ciskas), ko lieto Parmas šķiņķa pagatavošanai, raksturo šādi elementi:

tauku konsistence tiek novērtēta, nosakot joda skaitli un/vai linolskābes saturu ciskas zemādas iekšējā un ārējā tauku slānī. Katrā atsevišķā pārbaudāmajā paraugā joda skaitlis nedrīkst pārsniegt 70, bet linolskābes saturs – 15 %;

tauku slānis svaigām ciskām, kas paredzētas Parmas šķiņķa ražošanai un kuras sver no 7 līdz 9 kilogramiem, svaigas apgrieztas ciskas ārējā tauku slāņa biezumam, kas mērīts no ciskas kaula augšējās daļas, jābūt aptuveni 20 milimetriem. Savukārt svaigām ciskām, kuras paredzētas Parmas šķiņķa ražošanai un kuru svars pārsniedz 9 kilogramus, šim rādītājam jābūt aptuveni 30 milimetri.

Abām minēto svaigu cisku kategorijām šāds biezums kopā ar ādu nedrīkst būt mazāks nekā attiecīgi 15 milimetri pirmajā gadījumā un 20 milimetri otrajā gadījumā. Katras ciskas tauku segumam (“tauku kronim”) jābūt tik biezam, kas jebkurā gadījumā neļautu ādai atdalīties no apakšā esošā muskuļu slāņa.

Svaigām apgrieztām ciskām, kurām būtu jāsver no 12 līdz 14 kilogramiem, jebkurā gadījumā jāsver vismaz 10 kilogrami.

Izņemot atdzesēšanu, svaigas ciskas nedrīkst apstrādāt uzglabāšanai, tai skaitā sasaldēt; ar atdzesēšanu saprot cisku uzglabāšanu telpās temperatūrā no – 1 °C līdz + 4 °C transportēšanas un uzglabāšanas posmā; nedrīkst izmanot ciskas, kas ir iegūtas no cūkām, kuras nokautas pirms mazāk nekā 24 stundām vai pirms vairāk nekā 120 stundām.

No kautuvēm iegūtas svaigas ciskas ir pakļautas precīziem apstrādes posmiem, tām pievieno jūras sāli tikai vienu reizi uz laikposmu, kas nav ilgāks par 12 mēnešiem, minētie posmi ir šādi: nodalīšana; atdzesēšana; apgriešana; sālīšana; izturēšana; mazgāšana un žāvēšana; iepriekšēja nogatavināšana; pēcapstrāde; ietaukošana; nogatavināšana; sagriešana un iepakošana.

Gaļas ražošanas uzņēmumiem (kas ražo šķiņķi), kā arī griešanas un iepakošanas uzņēmumiem, kuros notiek visi izejmateriāla apstrādes posmi, jāatrodas 4.3. punktā minētajā ģeogrāfiskajā zonā. Cūku audzēšana, no kuru ciskām ražo Parmas šķiņķi, tiek veikta 4.3. punktā aprakstītajā izejmateriāla izcelsmes zonā, kurā atrodas gaļas sagatavošanai aprīkotas kautuves un gaļas sadalīšanas uzņēmumi, kas ietverti aizsargātās ražošanas ķēdē.

Pēc degzīmes iespiešanas Parmas šķiņķi var laist tirdzniecībā veselu, atkaulotu dažādas formas un svara iepakojumos vai sagrieztu šķēlēs un attiecīgi iepakotu; pēdējā gadījumā griešanas un iepakošanas darbi jāveic tikai tipiskajā ražošanas zonā, un uz iepakojumiem noteikti jāuzspiež neizdzēšama un nenoņemama ACN atšķirības zīme saskaņā ar turpmāk 4.8. punktā norādītajiem noteikumiem; šāda zīme jāuzspiež, lai garantētu Parmas šķiņķim raksturīgās kvalitātes īpašības un produkta pilnīgu izsekojamību.

4.6. Saikne: Parmas šķiņķa specifiskās īpašības un kvalitātes, higiēnas un pārtikas drošības standartu garantijas nodrošināšana ir lielā mērā atkarīga no vides apstākļiem un dabas un cilvēciskajiem faktoriem. Izejmateriāls un izcelsmes nosaukuma šķiņķis ir savstarpēji cieši saistīti un kopā ar ģeogrāfiskās zonas ražošanas, ekonomisko un sociālo attīstību ir noteikuši izejmateriāla unikālās īpašības, kas ir specifiskas ierobežotajā ģeogrāfiskajā makro zonā. Itālijas centrālajā un ziemeļu daļā cūku audzēšanas garā vēsture, kurā var izšķirt vairākus cūku audzēšanas posmus, aizsākās jau etrusku laikmetā un turpinās mūsdienās; tai raksturīga lielo cūku nokaušana lielākā vecumā. Tās pirmsākumā izmantoja dabīgās un vietējās šķirnes cūkas, nozare uzplauka atbilstoši vides, sociālajiem un ekonomiskajiem apstākļiem, jo īpaši graudaugu kultūrai un piena pārstrādei, kas raksturo barošanas sistēmas, pakāpeniski attīstot izcelsmes nosaukuma produkta— šķiņķa —ražošanu.

Ierobežotajā ģeogrāfiskajā makro zonā ietilpst nedaudzi ierobežoti apgabali, kas atbilstoši unikālajiem un neatkārtojamiem apstākļiem un īpašam cilvēciskā faktora aicinājumam ir attīstījušies, veidojoties par šķiņķa izcelsmes ražošanas zonām.

Vienā no minētajiem ierobežotajiem apgabaliem atrodas Parmas šķiņķa ražošanas zona, Parmas provinces maza daļa, kas aprakstīta specifikācijas C daļā. Šādu mikro apgabalu raksturo, ņemot vērā tā atrašanās vietu, unikālos ekoloģiskos, klimatiskos un vides apstākļus, kurus nosaka gaiss, kas ieplūst no jūras apskalotās Versilia piekrastes un kas, iekļaujoties ielejas Val di Magra priežu un olīvu birzēs, ar kastaņu smaržu Apenīnu aizvējā žāvē Parmas šķiņķus, piešķirot tiem ekskluzīvu saldu garšu.

Tieši pateicoties unikālajiem un neatkārtojamajiem vides apstākļiem un cilvēku īpašajam aicinājumam, šajā apgabalā ir radies produkts ar sevišķi augstas kvalitātes īpašībām — Parmas šķiņķis.

4.7. Pārbaudes struktūra:

Nosaukums: Istituto Parma Qualità Adrese: via Roma, 82/b-c Langhirano (Parma) (Italia) Tālr.: (39) 0521 86 40 77 Fakss: (39) 0521 86 46 45 E-pasts: ipqsegretaria@libero.it

4.8. Marķējums: Pirmais elements, kas, ja neraugāmies uz etiķeti, Parmas šķiņķi atšķir no pārējiem šķiņķiem tirgū, ir “hercoga kronis ”(degzīme, kas atveido stilizētu kroni ar pieciem aplīšiem un uzrakstu “Parma”), kurš norāda uz Parmas šķiņķa zīmola identifikāciju un kvalitāti, pildot divkāršu funkciju —identificēt produktu citu žāvēto šķiņķu vidū, nodrošinot tā autentiskumu, un garantēt to, ka produkts ir pārstrādāts saskaņā ar visiem paredzētajiem ražošanas posmiem, kurus ir pārbaudījušas attiecīgās iestādes.

Tikai identifikācijas marķējums ļauj likumīgi un tiesiski lietot cilmes vietas nosaukumu: ja uz produkta nav attēlots “hercoga kronis”, tam nedrīkst piešķirt cilmes vietas nosaukumu ne uz etiķetes, ne uz iepakojumiem, ne uz pārdošanas dokumentiem, ne komercdarījumos (veselam, šķēlēs sagrieztam un iepriekš iepakotam šķiņķim, vai pārdodot to mazumtirdzniecībā, iesverot pa nelielām daļām).

Uz Parmas šķiņķa etiķetes obligāti jānorāda šādas atšķirības zīmes.

Veselam neatkaulotam Parmas šķiņķim:

— “prosciutto di Parma”, kam seko “denominazione di origine protetta ”(aizsargāts cilmes vietas nosaukums);

— ražošanas uzņēmuma adrese.

Iepakotam, veselam, atkaulotam vai gabalos sagrieztam Parmas šķiņķim:

— “prosciutto di Parma”, kam seko “denominazione di origine protetta ”(aizsargāts cilmes vietas nosaukums);

— iepakošanas uzņēmuma adrese;

— ražošanas datums, ja plomba vairs nav redzama.

Šķēlēs sagrieztam un iepriekš iepakotam Parmas šķiņķim:

— iepakojumiem ir vienāda puse, kas aizņem 25 % no iepakojuma augšējās virsmas, ko veido melns trīsstūris augšējā kreisajā stūrī, uz kuras ir identifikācijas marķējums “hercoga kronis ”un uzraksti: — Prosciutto di Parma denominazione di origine protetta ai sensi della legge 13 Febbraio 1990, n 26 e del Reg. (CE) n. 1107/96 (aizsargāts cilmes vietas nosaukums — Parmas šķiņķis saskaņā ar 1990. gada 13. februāra likumu Nr. 26 un Regulu (EK) Nr. 1107/96); — confezionato sotto il controllo dell'Organismo autorizzato )iepakots pilnvarotas iestādes uzraudzībā);

— iepakošanas uzņēmuma adrese;

— ražošanas datums (uz plombas norādītais nogatavināšanas sākuma datums).

Ir aizliegts lietot apzīmējumus “classico ”(klasisks), “autentico ”(autentisks), “extra ”(ekstra), “super ”(super) un citus apzīmējumus, nosaukumus un kritērijus, kas pielāgoti pārdošanas nosaukumam, kā arī citus apzīmējumus, kuri nav norādīti ražošanas specifikācijā, izņemot apzīmējumus “disossato ”(atkaulots) un “affettato ”(sagriezts šķēlēs).

(1) OV L 93, 31.3.2006., 12. lpp.

(2) OV L 193, 31.7.1993., 5. lpp.